VS002303
Datum: 2000-11-30T01:00:00.000+01:00
datum_sodbe_i_stopnje: 2006-10-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: hudi primeri
odskodnina: 3,900.000 SIT (skupni znesek odškodnine), 1,000.000 SIT (glede na že izvršena izplačila zavarovalnice še dosojeni znesek)
opombe: II Ips 666/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Fizični delavec.

## Škodni dogodek

Nesreča pri delu – zaradi nenadnega zasutja jarka, v katerem je delal tožnik, se je nanj vsulo 2 m3 razmočene zemlje, izpod katere ga je rešil bagerist.

## Poškodba

Prelom dveh ledvenih vretenc (huda poškodba) in udarnina obraza, manjša rana na zgornji veki očesa, odrgnine leve roke (lažje poškodbe).

## Telesne bolečine

1,800.000 SIT Hude telesne bolečine – 5 dni, nato občasno lažje; po odstranitvi mavca in ob fizikalni terapiji – srednje močne 2 meseca; do dokončanja zdravljenja nato le še občasne lahke bolečine.

#### Hospitalizacija

Hospitalizacija; prelom je bil stabilen, zato je bilo potrebno le konzervativno zdravljenje z nošenjem mavčnega steznika (3 mesece).

#### Ambulantno zdravljenje

Pregledi pri psihiatru, kontrolni pregledi pri kirurgu in pri izbranem zdravniku.

#### Rehabilitacija

14 dni v zdravilišču.

#### Nevšečnosti med zdravljenjem

RTG, jemanje zdravil, injekcije, jemanje zdravil proti bolečinam, nošenje mavčnega korzeta, hoja s pomočjo bergel. Deloma je bil zaposlen le za 4 ure.

## Strah

600.000 SIT Hud primaren strah, saj je bil živ zakopan pod zemljo – trenuten, hud sekundaren – 14 dni, lažji sekundaren – 4 mesece.

## Zmanjšanje življenjske aktivnosti

1,500.000 SIT Srečeval se bo z občasnimi obremenilnimi bolečinami. Prej je igral košarko, tenis; težave ima pri kolesarjenju, smučanju, sklanjanju in dvigovanju težjih bremen. ZŽA je 6%. Upoštevana je tožnikova mladost. Sicer pa nima nevroloških izpadov in je v funkcionalen smislu ohranjena gibljivost ledvenega dela hrbtenice.

**Zveza:**

ZOR člen 200, 203